Viborger Samler, 1808-06-23
J Anledning heraf har Hans Majestæt Kongen allernaadigst besluttet: at Secondlieut. Thomas Lütken skal, som den ældste Lieutenant paa Kanonbaadene, udnævnes til Chef for den erobrede Brig, the Turbulent, naar samme er istandsat Den engelske Brig, som toges i den sidste Affære ved Dragøe af vore Kanonbaade, fik 4 Skud i Skroget: et under Rystet, 2 i Agterspeilet over Vandet, hvorefter Kuglerne ere fundne i Skibet, og den ene i Kapitainens Køje, det 4de var et Grundskud agter ind under Storbord Gilling i Kobberhuden; desuden beskadigedes begge Masterne af Skud under Mersene. 7 Mand saaredes. At de største Rødder af det engelske Spionsystempaa Fastlandet ere overbugne, og især ved de fra den Danske Regierings Side brugte alvorlige Midler, synes klart af det engelske Ministeriums underlige Krigs Foretagender, og nys af Cannings Erklæring til alle ved det Londonske Hof værende Ministre at Sjælland skal nu af den brittiske Magt blokeres paa det stærkeste. Havde han mindste Kundskab om Tingenes Stilling her, maatte han leet sig fordærvet over dette golde Anslag. Og hvad vil han da blokere bort fra os, Med sine RøverEskadrer og Krydsere vil han nok neppe hindre at Hveden, Rugen, Bygget, Havren og andre Kornvarer, jorrives her i Sjælland; Melk og Smør og Kjødvarer kan han ikke heller berøve os, uden maaskee paa enkelt tynd beboet værgeløs Øe, og ved Vintertilførsel og Fritagelse fra saadanne Kjødæderes Besøg som vi havde ifjor, vil Sjællands Kreatur Tal snart hente sig op til sin forrige Grad. Hvad Kaffebønner, Sukker, Jndigo og Salt angaaer, da behøve vi deraf ingen anden Tilførsel, end den vi faae ved de Skibe, som Cannings Krigskibe konvoyerer. Sjælland, blæser altsaa ad den engelske Blokade. Om 5 Maaneder kommer Cannings Tugtemester, Vinteren, og pidsker ham ud af vore Strømme. John Bull derimod lader sig let indbilde at nu bliver der snart gjort Ende paa det stivnakkede Danmark, og saadan Tro behøves for at faae de Penge fra ham, som disse Uslingers frugtesløse eller skiændselfrugtende Toge fordre, eller anskrives at koste. Stof til Latter er det, naar man seer disse Fædrenelandsmordere tale, som om der endnu var et diplomatisk Korps i London. - Enhver veed, at det hele Antal af fremmede Sendinger ved Georgs Hof bestaaer af 1) den svenske Gesandt, 2) den afsatte Kong Ferdinands Gesandt, 3) en Gesandt fra Kongen over den Øe Sardinien, 4) en Gesandt fra Mord troldene paa Halti, 5) en Gesandt fra den afsatte Prindsregent af Portugal, 7) en ditto fra Kong Ludvig VIII., 7) en amerikansk Gesandt, men som staaer alt med Døren i Haanden og endelig 8) en preussisk Gesandt, som alt engang var ude af den, men som Skjæbnen tvang tilbage, og som desuden er uden Forretning. - Uden Cannings Erklæring af Sjællands strænge Blokade, vil vel ingen troe, at mindste Bid af Mad vilde blevet os tilført enten i svensk, eller ficiliansk, eller sardinisk, eller haltisk, eller brasiliansk, eller prætendentisk Skib, og da de Amerikanere, der endnu seile, gjøre sig imod deres Regjeringers Villie til Engelske Skatskyldige, saa kommer de ikke heller til Sjælland, uden naar vi lære dem Kursen med Maat. - Denne Canningske Blæst er altsaa ligesaa latterlig, som Tiden vil vise den frugtesløs.